Ο παρών αποσκοπεί να διασφαλίσει ότι τα ηλεκτρονικά δεδομένα, εξαιρουμένων των δεδομένων προσωπικού χαρακτήρα, δύναται να επεξεργάζονται ελεύθερα σε ολόκληρη την ΕΕ. Αίρει, παράλληλα, τους περιορισμούς σχετικά με το που δύναται να αποθηκεύονται ή να επεξεργάζονται τα δεδομένα. Ο κανονισμός ισχύει για την επεξεργασία δεδομένων μη προσωπικού χαρακτήρα* τα οποία: δόθηκαν ως υπηρεσία στους χρήστες που διαμένουν εντός της ΕΕ· διαχειρίσθηκε ένα άτομο, μια εταιρία ή ένας οργανισμός εντός της ΕΕ για δικές του ανάγκες. Ο κανονισμός καταργεί τα μέτρα, γνωστά και ως απαιτήσεις τοπικοποίησης*, περιορίζοντας έτσι την επεξεργασία των δεδομένων σε μια συγκεκριμένη περιοχή στην ΕΕ, με εξαίρεση τις περιπτώσεις κατά τις οποίες συντρέχουν λόγοι δημόσιας ασφάλειας. Οι χώρες της ΕΕ οφείλουν: να ενημερώσουν άμεσα την Ευρωπαϊκή Επιτροπή για τυχόν νέες απαιτήσεις τοπικοποίησης των δεδομένων που μπορεί να προκύψουν· έως τις 30 Μαΐου 2021, να καταργήσουν τυχόν αδικαιολόγητες απαιτήσεις τοπικοποίησης ή να ειδοποιήσουν την Επιτροπή για εκείνες που θεωρούν αιτιολογημένες· να δημιουργήσουν ένα εθνικό, επιγραμμικό και ενιαίο σημείο πληροφόρησης στο οποίο θα περιέχονται όλες οι ενημερωμένες απαιτήσεις τοπικοποίησης· να ορίσουν ένα ενιαίο σημείο επαφής το οποίο θα συνδέεται και θα συνεργάζεται με τα αντίστοιχα σημεία επαφής άλλων χωρών της ΕΕ καθώς και με την Επιτροπή, και ιδιαίτερα για τις αιτήσεις συνδρομής. Οι δημόσιες αρχές δύναται να ζητούν πρόσβαση σε δεδομένα που βρίσκονται σε κάποια άλλη χώρα της ΕΕ, ή έχουν αποθηκευτεί ή επεξεργαστεί στο υπολογιστικό νέφος, και απαιτούνται για τη διεκπεραίωση των υπηρεσιακών καθηκόντων τους. Η Επιτροπή οφείλει: να δημοσιοποιεί τους συνδέσμους για τα εθνικά, επιγραμμικά και ενιαία σημεία πληροφόρησης στον διαδικτυακό της τόπο και να ενημερώνει τακτικά τον ενοποιημένο κατάλογο των απαιτήσεων τοπικοποίησης· έως τις 29 Μαΐου 2019, να παράσχει κατευθυντήριες γραμμές για την αλληλεπίδραση μεταξύ του παρόντος κανονισμού και του κανονισμού (ΕΕ) 2016/679 σχετικά με την επεξεργασία και τη διαβίβαση δεδομένων προσωπικού χαρακτήρα, και ειδικότερα δεδομένων που περιέχουν πληροφορίες τόσο προσωπικού όσο και μη προσωπικού χαρακτήρα· έως τις 29 Νοεμβρίου 2022, να ενημερώσει το Ευρωπαϊκό Κοινοβούλιο, το Συμβούλιο και την Ευρωπαϊκή Οικονομική και Κοινωνική Επιτροπή για τον τρόπο εφαρμογής του κανονισμού. Η Επιτροπή ενθαρρύνει την ανάπτυξη κωδίκων δεοντολογίας αυτορρύθμισης σε επίπεδο ΕΕ. Οι εν λόγω θα πρέπει: να αναπτυχθούν σε στενή συνεργασία με όλα τα ενδιαφερόμενα μέρη, όπως είναι οι ενώσεις μικρομεσαίων επιχειρήσεων, οι νεοσύστατες επιχειρήσεις, οι χρήστες καθώς και οι πάροχοι υπηρεσιών υπολογιστικού νέφους· να συσταθούν έως τις 29 Νοεμβρίου 2019, ώστε να ξεκινήσει η εφαρμογή τους έως τις 29 Μαΐου 2020· να καλύπτουν βέλτιστες πρακτικές κατά την εναλλαγή παρόχων υπηρεσιών ή κατά τη μεταφορά δεδομένων* ελάχιστες απαιτήσεις πληροφοριών για επαγγελματίες χρήστες πριν την υπογραφή συμβολαίου επεξεργασίας δεδομένων συστήματα πιστοποίησης για την εξαγωγή συγκρίσεων μεταξύ των προϊόντων επεξεργασίας δεδομένων και των υπηρεσιών για επαγγελματίες ανακοινώσεις προς ενημέρωση για τους κώδικες δεοντολογίας.